|  |
| --- |
| Obrazac dokumentaza internetsko savjetovanje o nacrtu strategije |
| **Nacrt prijedloga****Strategije poticanja investicija u Republici Hrvatskoj****za razdoblje 2014 - 2020** |
| **Ministarstvo gospodarstva** |
| ***Početak savjetovanja: 30.svibnja 2014.*** | ***Završetak savjetovanja:14.lipnja 2014.*** |

1. **Nositelj izrade nacrta Strategije poticanje investicija 2014 - 2020 je**

 **Ministarstvo gospodarstva**

**2. Ostali dionici s kojima su provedene interne konzultacije u pripremnoj fazi izrade ove Strategije su:**

Ministarstvo poduzetništva i obrta,Ministarstvo regionalnog razvoja i fondova EU, Ministarstvo rada i mirovinskog sustava, Ministarstvo znanosti, obrazovanja i sporta, Ministarstvo financija, Ministarstvo pomorstva, prometa i infrastrukturer, Ministarstvo graditeljstva i prostornog uređenja, Ministarstvo zaštite okoliša i prirode, Ministarstvo turizma, Ministarstvo poljoprivrede, Ministarstvo vanjskih poslova, Ministarstvo pravosuđa, Ministarstvo uprave, Agencija za investicije i konkurentnost, Hrvatska narodna banka, Institut za međunarodne odnose, Ekononomski institut, Hrvatska gospodarska komora, Hrvatska udruga poslodavaca, Nacionalno vijeće za konkurentnost, Hrvatski izvoznici, Državni ured za hrvate izvan RH , Državni ured za upravljanje državnom imovinom i Državni ured za trgovinsku politiku.

**3. Svrha izrade strategije RH 2014 – 2020**

Glavni, opći cilj Strategije poticanja investicija je pridonijeti ostvarivanju vizije i potaknuti gospodarski rast i konkurentnost Republike Hrvatske kroz povećanje priljeva domaćih i stranih investicija.

Taj će se cilj postići kroz sljedeće strateške ciljeve:

1. Poboljšanje investicijske klime u RH mjereno rangiranjem RH u odnosu na druge zemIje u okviru Izvješća o globalnoj konkurentnosti (GCR) i Lakoći poslovanja („Doing Business“)

2. Povećanje priljeva izravnih stranih investicija (ISI) /povećanje priljeva ISI per capita

3. Postizanje udjela izravnih stranih investicija u BDP-u od 6 % godišnje

4. Povećanje udjela „grennfield“ investicija u ukupnim investicijama u RH na 2/3

6. Povećanje udjela stranih investitora u aktivnostima istraživanja i razvoja poslovnog sektora na 25%

Ostvarivanje općeg cilja Strategije i postavljenih strateških ciljeva omogućit će provedba mjera u okviru četiri prioritetnih područja:

1. Unaprjeđenje investicijskog okruženja

2. Promocija Republike Hrvatske kao poželjne investicijske destinacije

3. Ciljano privlačenje investicija

4. Pružanje podrške realizaciji investicijskih projekata

Vizija – Hrvatska 2020. jedna je od 30 najatraktivnijih lokacija na svijetu za privlačenje i bilježi stabilan rast priljeva izravnih stranih investicija.

Mjere u funkciji poticanja investicija usmjerene su ponajviše na unaprjeđenje investicijskog okruženja i promociju RH kao atraktivne investicijske destinacije. No, značajnije povećanje investicija u RH nije moguće bez mjera za ciljano privlačenje investicija i specijaliziranu podršku realizaciji investicijskih projekata.

Sukladno tome, prepoznato je 16 prioritetnih mjera investicijske politike koje će zajednički provoditi resorna središnja tijela državne uprave i provedbene državne agencije, jedinice lokalne i područne (regionalne) samouprave i partnerske institucije relevantne za poticanje investicija u RH

Pozivamo predstavnike zainteresirane javnosti da **najkasnije do 14.lipnja 2014.** dostave svoje komentare na predloženi nacrt strategije naročito na pitanja istaknuta u ovom dokumentu, putem **obrasca za savjetovanje** na **mail adresu** investicije@mingo.hr

Po završetku savjetovanja, svi pristigli doprinosi bit će javno dostupni na internetskoj stranici Ministarstva gospodarstva. **Ukoliko ne želite da Vaš doprinos bude javno objavljen, molimo Vas da to jasno istaknete pri slanju obrasca.**